turjo4nis/wikipedia-bn-dump-20250701 huggingface dataset:
অ্যাডাম ড্রাইভার

অ্যাডাম ডগলাস ড্রাইভার (জন্ম ১৯ নভেম্বর ১৯৮৩) হলেন একজন মার্কিন অভিনেতা। তিনি অসংখ্য পুরস্কার ও মনোনয়ন লাভ করেছেন, তন্মধ্যে রয়েছে একটি ভল্পি কাপ বিজয়, এবং দুটি একাডেমি পুরস্কার, তিনটি এমি পুরস্কার ও একটি টনি পুরস্কারের মনোনয়ন।

ড্রাইভার ইউনাইটেড স্টেটস মেরিন কর্পসের সাবেক ল্যান্স কর্পোরাল। তার ব্রডওয়ে মঞ্চে অভিষেক ঘটে মিসেস ওয়ারেন্‌স প্রফেসর (২০১০) নাটক দিয়ে এবং এরপর তিনি ম্যান অ্যান্ড বয় (২০১১) নাটকে অভিনয় করেন। তিনি এইচবিওর হাস্যরসাত্মক নাট্যধর্মী ধারাবাহিক গার্লস (২০১২-২০১৭)-এ পার্শ্ব চরিত্রে অভিনয় করে খ্যাতি অর্জন করেন এবং এই কাজের জন্য টানা তিনটি এমি পুরস্কারের মনোনয়ন লাভ করেন। ড্রাইভারের চলচ্চিত্র কর্মজীবন শুরু হয় লিংকন (২০১২), ফ্রান্সেস হাঁ (২০১২), ইনসাইড লউইন ডেভিস (২০১৩) ও সাইলেন্স (২০১৬) চলচ্চিত্রে পার্শ্ব চরিত্রে অভিনয়ের মধ্য দিয়ে। তিনি নাট্যধর্মী হাংরি হার্টস (২০১৪) চলচ্চিত্রে প্রধান চরিত্রে অভিনয় করে শ্রেষ্ঠ অভিনেতা বিভাগে ভল্পি কাপ অর্জন করেন।

ড্রাইভার স্টার ওয়ার্স অনুবর্তী ত্রয়ী (২০১৫-২০১৯)-এ কাইলো রেন চরিত্রে অভিনয় করে আরও অধিক খ্যাতি অর্জন করেন। তিনি ব্ল্যাকক্লান্সম্যান (২০১৮) চলচ্চিত্রে গোয়েন্দা পুলিশ এবং ম্যারিজ স্টোরি (২০১৯) চলচ্চিত্রে একজন মঞ্চ পরিচালক চরিত্রে অভিনয় করে দুটি একাডেমি পুরস্কারের মনোনয়ন লাভ করেন।

তথ্যসূত্র

বহিঃসংযোগ 

 
 
 
 
 
 
 ব্রডওয়েওয়ার্ল্ডে Adam Driver: Theatre Credits

১৯৮৩-এর চলচ্চিত্র
জীবিত ব্যক্তি
২১শ শতাব্দীর মার্কিন অভিনেতা
আইরিশ বংশোদ্ভূত মার্কিন ব্যক্তি
ইংরেজ বংশোদ্ভূত মার্কিন ব্যক্তি
ওলন্দাজ বংশোদ্ভূত মার্কিন ব্যক্তি
জার্মান বংশোদ্ভূত মার্কিন ব্যক্তি
স্কটিশ বংশোদ্ভূত মার্কিন ব্যক্তি
ক্যালিফোর্নিয়ার অভিনেতা
মার্কিন কণ্ঠাভিনেতা
মার্কিন চলচ্চিত্র অভিনেতা
মার্কিন টেলিভিশন অভিনেতা
মার্কিন মঞ্চ অভিনেতা
শ্রেষ্ঠ অভিনেতা বিভাগে ভোল্পি কাপ বিজয়ী
স্যাটার্ন পুরস্কার বিজয়ী
১৯৮৩-এ জন্ম
ইন্ডিয়ানার অভিনেতা
শুষনি শাক

{{Taxobox
| name = সুনিষন্নক বা শুষুনী শাকMarsilea quadrifolia'
| status = G5
| image = Marsilea quadrifolia plants.jpg
| image_caption = 
| domain = 
| regnum = Plantae
| divisio = Tracheophytes
| classis = Polypodiopsida
| ordo = Salviniales
| familia = Marsileaceae
| genus = Marsilea
| species = M. quadrifolia
| binomial = Marsilea quadrifolia| binomial_authority = L.
| range_map = 
| range_map_caption = 
| image2 = 
| image2_caption = 
| synonyms = 
| status_system = TNC
}}শুষনি শাক বা 'সুষণি শাক' একটি ঔষধি উদ্ভিদ যা কেন্দ্রীয় এবং দক্ষিণ ইউরোপ, ক্যাউকাসিয়া, পশ্চিম সাইবেরিয়া, আফগানিস্তান, দক্ষিণ-পশ্চিম ভারত, চীন, জাপান, এবং ভিয়েতনাম এসব অঞ্চল স্বাভাবিকভাবে পাওয়া যায়, যদিও মার্কিন যুক্তরাষ্ট্রের এর কিছু অঞ্চলে এটি একটি আগাছা বিবেচনা করা হয় , যেখানে উত্তরপূর্বে ১০০ বছরেরও বেশি সময় ধরে এটা ভাল উৎপাদিত হয়েছে। এর সাধারণ নামগুলো হচ্ছে four leaf clover; European waterclover (মার্কিন যুক্তরাষ্ট্র); sushni (ভারত); aalaik keerai (তামিল)। এটি গ্রামে অনেকের কাছে সুষনিশাক বা সুনসুনি শাক নামে পরিচিত। এই শাকের পাতা অনেক নরম ও পাতলা হয়। পাতার রং সবুজ নরম ও সরু ডাল বিশিষ্ট ঘাস বিশিষ্ট। থোকা থোকা জন্মে থাকে। একটি ডালে একটি পাতা হয়।  এটি শাক হিসেবে বেশ জনপ্রিয়। এর বৈজ্ঞানিক নাম  Marsilea minuta''।

ঔষধি গুনাগুণ
আয়ুবেদি চিকিৎসায় এটি দারুণ কাজ করে। এটি শ্বাসরোগে, অনিন্দ্রা, উচ্চরক্তচাপ ইত্যাদি রোগী চিকিৎসায় ব্যবহৃত হয়।

তথ্যসূত্র

বহিঃসংযোগ

ইউরোপের উদ্ভিদ
এশিয়ার উদ্ভিদ
জলজ উদ্ভিদ
১৭৫৩-এ বর্ণিত উদ্ভিদ
কার্ল লিনিয়াস কর্তৃক নামকরণকৃত ট্যাক্সা
আউচপাড়া ইউনিয়ন

আউচপাড়া ইউনিয়ন রাজশাহী জেলার বাগমারা উপজেলায় অবস্থিত একটি ইউনিয়ন।  এই ইউনিয়নের বিভিন্ন তাঁত শিল্প, কুটির শিল্প, রসমালই, মিষ্টি ইত্যাদিতে স্বকীয়তা আছে।

অবস্থান 
২৪-১’ হতে ২৫-৭’ উত্তর অক্ষাংশ ও ২৭-২’ হতে ২৬-৩’ পূর্ব দ্রাঘিমাংশ। এই ইউনিয়নের উত্তরে মান্দা উপজেলা, দক্ষিণে মোহনপুর উপজেলা, পশ্চিমে মোহনপুর উপজেলাল রায়ঘাটির ইউনিয়ন, পূর্বে শুভডাঙ্গা ইউনিয়ন।

গ্রাম 
ওয়ার্ড নং 	গ্রাম
 ০১ 	বেলঘরিয়া হাট, সাঁইধারা
 ০২ 	বাহমনীগ্রাম, রক্ষিতপাড়া
 ০৩ 	কানাইশহর,(চকজালালদি, শাহাপাড়া), কুশলপুর, হাট খুজিপুর,মঙ্গলপুর
 ০৪ 	সারন্দী, অভ্যাগতপাড়া, আউচপাড়া(শিহালী)
 ০৫ 	তকিপুর, নারায়নপাড়া, রমপাড়া, ইন্দ্রপুর, পালোপাড়া
 ০৬ 	হাটগাঙ্গোপাড়া, মজপাড়া, সমসপুর
 ০৭ 	খালগ্রাম,নাড়ুপাড়া, আচিনপুর, বিষ্ণপুর
 ০৮ 	কোন্দা, বইকুরী
 ০৯ 	মির্জাপুর, বিরহী, মুগাইপাড়া, খোদাপুর

খাল ও নদী 
আউচপাড়া ইউনিয়নের পরিষদের পাশ দিয়ে কম্পনদী বয়ে গিয়েছে। এছাড়াও ছোট-বড় প্রায় ত্রিশটি বিল রয়েছে। এর মধ্যে উল্লেখযোগ্য হল: মরগার বিল, যার আয়তন ২০০০ একর।

তথ্যসূত্র 

বাগমারা উপজেলার ইউনিয়ন
নিয়ত

নিয়ত, নিয়ৎ, নিয়াহ, নিয়্যা, নিয়্যত বা নিয়্য়া ( নিইয়াহ্‌ , অর্থ: "উদ্দেশ্য") হলো একটি ইসলামি ধারণা যেখানে একজন ব্যক্তি আল্লাহর উদ্দেশ্যে কোনো ইবাদত করার আগে ইচ্ছাপ্রকাশ করেন।

ইমাম নববির চল্লিশ হাদিসের হাদিস নং ১ নিয়ে ইবনে রজব আল হাম্বলী বলেন, যেকোনো ইবাদত শুধুমাত্র এটির উদ্দেশ্য অনুসারে বিচার করা হয়: উমর ইবনুল খাত্তাব বর্ণনা করেন যে মুহাম্মাদ (সা) বলেছেন, একজন ব্যক্তির কেবল তাঁর ইচ্ছা (নিয়ত) অনুসারে [পুরস্কৃত] হন।"

অনুরূপভাবে, কারও নিয়ত বা ইচ্ছাপ্রকাশ নামাজের প্রয়োজনীয় কাজগুলোর মধ্যে সর্বাধিক গুরুত্বপূর্ণ। নিয়ত মুখে উচ্চারণের প্রয়োজনীয়তা সম্পর্কে কিছুটা বিতর্ক রয়েছে। তবে বেশিরভাগ ইসলামি পণ্ডিত একমত যে, নিয়ত মনে মনে করতে হয়, তাই এটির উচ্চারণ করতে হবে না। অধিকন্তু, নবি মুহাম্মাদ (সা) বা তাঁর কোনো সঙ্গী (সাহাবা) নামাজের আগে উচ্চস্বরে নিয়ত উচ্চারণ করেছিলেন এমন কোনো প্রমাণ নেই।

নামাজ শুরু করার আগে, হজ্জ করার আগে, বা যেকোনো বড় ইবাদতের আগে একজন মুসলমানকে অবশ্যই নিয়ত করতে হয়।

তথ্যসূত্র

বহিঃসংযোগ 

 নিয়ত না পড়ে নামাজ আদায় করা যাবে কি? এনটিভি আপনার জিজ্ঞাসা

নামাজের পরিভাষা
আরবি শব্দ ও বাক্যাংশ
নামাজ
গান্ধী আশ্রম

১৯৩৪ সালে জামালপুর মহকুমা কংগ্রেসের সম্পাদক নাসির উদ্দিন সরকার (অধুনা বাংলাদেশে) মেলান্দহ উপজেলায় গড়ে তোলেন গান্ধী আশ্রমটি। মেলান্দহ উপজেলা সদর থেকে প্রায় ১৫ কিলোমিটার দূরে ঝিনাই নদীর তীরে ঝাউগড়া ইউনিয়নের কাপাসহাটিয়া গ্রামে আশ্রমটি অবস্থিত। গান্ধীভক্ত কমরেড নাসির উদ্দিন সরকার এ আশ্রমে গ্রামের মানুষকে স্বদেশি চেতনায় উজ্জীবিত করে চরকায় সুতা তৈরি, হস্তশিল্প প্রশিক্ষণ, লেখাপড়া ও শরীরচর্চা কার্যক্রম চালাতেন। এই আশ্রমটি তখন পরিণত হয়েছিল বাংলার মুক্তিকামী মানুষের অন্যতম মিলনমেলায়।

ইতিহাস 
১৯৩৪ সালে আশ্রমটি প্রতিষ্ঠার পর বিভিন্ন সময়ে এ আশ্রমে এসেছিলেন শেরেবাংলা এ কে ফজলুল হক, মজলুম জননেতা মওলানা আবদুল হামিদ খান ভাসানী, কমরেড মণি সিংহ, বারীন দত্ত, প্রফেসর শান্তিময় রায়, কমরেড আশুতোষ দত্ত, কমরেড রবি নিয়োগী, নগেন মোদক, বিধূভূষণ সেন, সুরেন্দ্র মোহন ঘোষ, মনোরঞ্জন ধর, নরেন নিয়োগী, রণেশ দাশগুপ্ত, সত্যেন সেন, ইসমাইল হোসেন সিরাজী, কৃষক নেতা হাতেম আলী খান, আবদুস সাত্তার, হেমন্ত ভট্টাচার্য, মন্মথনাথ দে, খন্দকার আবদুল বাকীসহ অনেক বিশিষ্টজন। তাঁরা বিভিন্ন রাজনৈতিক বৈঠকেও মিলিত হয়েছিলেন এখানে। পাকিস্তানি শাসক চক্রের ইন্ধনে মুসলীম লীগ সমর্থকরা ১৯৪৮ সালে আশ্রমটিতে দফায় দফায় হামলা চালিয়ে আশ্রমের বহ স্থাপনা গুড়িয়ে দেয়, টিকে থাকে শুধু অফিস ঘরটি। তাদের হামলায় বুকের পাঁজর ভেঙে গুরুতর আহত হন নাসির উদ্দিন সরকার। পরবর্তীতে এই অঞ্চলের জনগোষ্ঠীর উদ্যোগে ২০০৭ সালে ০২ অক্টোবর মহাত্মা গান্ধীর জন্মদিন উপলক্ষে আন্তর্জাতিক অহিংস দিবস উদযাপনের মধ্য দিয়ে পুনরায় শুরু হয় মানব কল্যাণের গান্ধী আশ্রমের নানা কার্যক্রম।

মুক্তিসংগ্রাম জাদুঘর 
এলাকাবাসীর উদ্যোগে ইতিহাস ঐতিহ্য ধারণকল্পে আশ্রমে গড়েে উঠেছে একটি মুক্তিসংগ্রাম জাদুঘর। আশ্রমে সেবামূলক বেশকিছু কর্মকাণ্ড পরিচালিত হয়।  প্রতিদিন বহুদর্শনাথী আশ্রমটি দেখার জন্য এখানে আসেন।

তথ্যসূত্র

বাংলাদেশ ভিত্তিক সংগঠন
বাংলাদেশী জনহিতৈষী
মহাত্মা গান্ধীর স্মারক
অয়েস্টাডিয়ন

অয়েস্টাডিয়ন কার্লসৌ পার্কের নিকটবর্তী জার্মানির ক্যাসেলের একাধিক-ব্যবহৃত স্টেডিয়াম। এটি বেশিরভাগ ফুটবল ম্যাচগুলির জন্য ব্যবহৃত হয় এবং এটি কেএসভি হেসেন ক্যাসেলের হোম স্টেডিয়াম। স্টেডিয়ামটি ১৮,০০০ মানুষ্কে ধারণ করতে সক্ষম। এটি ১৯৫৩ সালের ২৩ আগস্ট উন্মুক্ত করা হয় এবং ১৯৮৩-১৯৯৩ এবং ২০০৬-২০০৮ এর মধ্যে সংস্কার করা হয়েছিল।

তথ্যসূত্র 

জার্মানির ফুটবল মাঠ
রাবাআ আল-আদাওইয়া মসজিদ

রাবাআ আল-আদাওইয়া মসজিদ (, ), (এছাড়াও রাবিয়া আল-আদাওইয়া, রাবাআ এল-আদাওইয়া অথবা রাবাআ এল-আদাওয়েয়া রূপেও প্রতিবর্ণীকৃত করা হয়) হচ্ছে মিসরের পূর্ব কায়রোর নসর সিটি জেলার উত্তর প্রান্তে অবস্থিত একটি মসজিদ। ৮ম শতাব্দীর প্রখ্যাত সুফি সাধিকা রাবেয়া বসরী বা রাবিয়া আল-আদাওইয়ার নামানুসারে মসজিদটির নামকরণ করা হয়।

আংশিকভাবে কায়রোর পূর্ব কবরস্থানের নিকটবর্তী হওয়ার কারণে এই মসজিদে আনোয়ার সাদাত ও মামুন আল-হুদায়বি সহ বেশ কয়েকজন উচ্চপর্যায়ের ব্যক্তির জানাজা অনুষ্ঠিত হয়েছে।

২০১৩ সালের জুলাইয়ে মিশরীয় জেনারেল এবং প্রতিরক্ষা মন্ত্রী আবদেল ফাত্তাহ আল-সিসি সামরিক অভ্যুত্থানের মাধ্যমে মিশরের প্রথম গণতান্ত্রিক ভাবে নির্বাচিত রাষ্ট্রপতি মুহাম্মাদ মুরসিকে ক্ষমতা থেকে অপসারণ করার পর রাবাআ আল-আদাওইয়া মসজিদ এবং সংলগ্ন রাবাআ স্কয়ার মুহাম্মাদ মুরসির সমর্থকদের বিক্ষোভের কেন্দ্রেস্থলে পরিণত হয়।

পরবর্তীতে ২০১৩ সালের আগস্টে মিসরীয় নিরাপত্তা বাহিনী বিক্ষোভ দমাতে সহিংসভাবে এই অঞ্চলটিতে হামলা করে। বিক্ষোভকারী দের সরিয়ে নিতে করা হামলায় কমপক্ষে ৬৩৮ জন মারা যায়। ১৪ই আগস্টে তারা মসজিদটির অনেকাংশ গুড়িয়ে দেয়। এই ঘটনাটি ২০১৩ সালের আগস্টের রাবার হত্যাকাণ্ড নামে পরিচিতি পায়।  পরে মিশরীয় সশস্ত্র বাহিনীর নির্দেশে মসজিদটি পুনর্নির্মাণ করা হয়।

রাবিয়া আল-আদাউইয়া মসজিদ সমিতি 
১৯৯৩ সালে রাবিয়া আল-আদাউইয়া মসজিদ সমিতি প্রতিষ্ঠিত হয়। এই সমিতিটি কায়রোতে পরোপকার এবং উন্নয়নের ক্ষেত্রে কাজ করে। চ্যান্সেলর সৈয়দ সোবকি-এর নেতৃত্বে এই সমিতির পরিচালনা পর্ষদ ১১ জন সদস্য নিয়ে গঠিত। তারা ৩০০ জন স্বেচ্ছাসেবীর একটি সাধারণ সভা সাথে কাজ করে।

আরও দেখুন 
 মসজিদের তালিকা
 আফ্রিকার মসজিদের তালিকা
 মিশরের মসজিদের তালিকা

তথ্যসূত্র 

কায়রোর মসজিদ
মিশরের মসজিদ
পানিকলা

পানিকলা (বৈজ্ঞানিক নাম: Ottelia alismoides, ) এশিয়া ও উত্তর অস্ট্রেলিয়ার স্থানীয় একটি জলজ উদ্ভিদ প্রজাতি।

তথ্যসূত্র

বহিঃসংযোগ 

উদ্ভিদ
জলজ উদ্ভিদ
চা তে-হিউন

চা তে-হন (জন্ম ২৫ মার্চ, ১৯৭৬) দক্ষিণ কোরীয় অভিনেতা, গায়ক, টেলিভিশন ব্যক্তিত্ব, রেডিও ডিজে এবং পরিচালক। তিনি বক্স-অফিসের হিট কমেডি মাই স্যাসি গার্ল (২০০১), স্ক্যান্ডেল মেকারস (২০০৮), হ্যালো ঘোস্ট (২০১০) এবং ফ্যান্টাসি ড্রামা অ্যাকশন হিট এলং উইথ দ্য গডস: দ্য টু ওয়ার্ল্ডস (২০১৭) তে তাঁর প্রধান চরিত্রে সবচেয়ে বেশি পরিচিত। পাশাপাশি তিনি টেলিভিশন সিরিজ জিয়ন উ-চি (২০১২) এবং দ্য প্রডিউসারর্স (২০১৫)। তিনি বিচিত্র-নাটক হিট দ্য টপ (২০১৭) দিয়ে তাঁর পরিচালনায় আত্মপ্রকাশ করেছিলেন, যেখানে তিনি নিজেও অভিনয় করেছিলেন।

২০১২ সাল থেকে, তিনি টু ডেস এন্ড ওয়ান নাইট -এর বিভিন্ন শোয়ের অভিনেতা সদস্য। তিনি প্রতিভা পরিচালন সংস্থা ব্লুসুম এন্টারটেইনমেন্টের সহ-প্রতিষ্ঠাতা।

ব্যক্তিগত জীবন 
চায়ের বাবা চা জে-ওয়ান, কেবিএসের প্রভাবশালী একজন সহকারী পরিচালক ছিলেন এবং তাঁর মা চই সু-মিন, এখন অবসরপ্রাপ্ত, একজন কন্ঠ অভিনয় শিল্পী ছিলেন।  তাঁর ভাই চলচ্চিত্র প্রযোজক চা জি-হায়িয়ন।

জুন ১, ২০০৬ এ, চা তার হাই স্কুলের প্রেমিকা, পপ গীতিকার ছোই সু-ইউকে বিয়ে করেছিলেন।  তারা ১৩ বছর প্রেম করেছিলেন; তিনি তাঁর প্রথম এবং একমাত্র বান্ধবী ছিলেন।  তাদের তিন সন্তান রয়েছে, একটি ছেলে (চা সু-চান) এবং দুটি কন্যা (চা তা-ইউন, চা সু-জিন)। 

২০১১ সালে, চা এসবিএসের টক শো হিলিং ক্যাম্পে, আরন্ট ইউ হ্যাপি অনুষ্ঠানে প্রকাশ করেছিলেন যে, তাঁর আতঙ্কজনিত ব্যাধি রয়েছে।

তথ্যসূত্র

বহিঃসংযোগ 
 ব্লাসম এন্টারটেইনমেন্টে চা তায়ে-হুন   
  
    
 

জীবিত ব্যক্তি
১৯৭৬-এ জন্ম
দক্ষিণ কোরীয় চলচ্চিত্র অভিনেতা
২১শ শতাব্দীর দক্ষিণ কোরীয় গায়ক
দক্ষিণ কোরীয় টেলিভিশন অভিনেতা
২১শ শতাব্দীর দক্ষিণ কোরীয় অভিনেতা
কে-পপ সঙ্গীতশিল্পী
দক্ষিণ কোরীয় পপ গায়ক
সিউলের সঙ্গীতশিল্পী
সিউলের অভিনেতা
দক্ষিণ কোরীয় টেলিভিশন উপস্থাপক
দক্ষিণ কোরীয় টেলিভিশন পরিচালক
দক্ষিণ কোরীয় কণ্ঠাভিনেতা
২০শ শতাব্দীর দক্ষিণ কোরীয় অভিনেতা
দক্ষিণ কোরীয় রেডিও উপস্থাপক
দক্ষিণ কোরীয় ওয়েব ধারাবাহিকের অভিনেতা
জু জি-হুন

জু জি-হুন (জন্ম ১৬ ই মে, ১৯৮২) দক্ষিণ কোরীয় অভিনেতা এবং মডেল।  ২০০৬ সালে হিট নাটক প্রিন্সেস আওয়ার্সে তিনি প্রথমবার শীর্ষ ভূমিকায় অভিনয় করেছিলেন। তাঁর অন্যান্য উল্লেখযোগ্য অভিনয়গুলির মধ্যে রয়েছে দ্য ডেভিল, অ্যান্টিক, মাস্ক, এলং উইথ দ্য গডস: দ্য টু ওয়ার্ল্ডস এবং এর সিক্যুয়াল, দ্য স্পাই গান নর্থ, ডার্ক ফিগার অফ ক্রাইম এবং কিংডম ।

জীবনের প্রথমার্ধ 
২০০৩ সালে, জু মডেল হিসাবে আত্মপ্রকাশ করেছিলেন, ক্যালভিন ক্লিন, লেভির এবং রিবকের মতো পোশাক ব্র্যান্ডের বিজ্ঞাপনে। তিনি মডেলিংয়ের জন্য অনেক পুরস্কার জিতেছিলেন। বিনোদন জগতে প্রবেশের আগে তিনি টোংওয়ান কলেজে পড়াশোনা করেছেন।

বাধ্যতামূলকভাবে সৈন্যদলে নিয়োগ 
২ ফেব্রুয়ারি, ২০১০ সালে, জু গিয়ংগি প্রদেশের উজিওংবু -তে পাঁচ সপ্তাহের বাধ্যতামূলক সামরিক পরিষেবার বেসিক প্রশিক্ষণে অংশগ্রহণ করতে কোরীয় সেনাবাহিনীতে যোগ দেন এবং তারপরে রিজার্ভ ফোর্সের সক্রিয় সদস্য হিসাবে দায়িত্ব পালন করেন। 

আগস্টে, জু সামরিক বাদ্যদল ভয়েজ অফ লাইফে -এ সহ অভিনেতা লি জুন-জি সাথে যোগ দেন। এই দল জাতীয় প্রতিরক্ষা মন্ত্রক এবং কোরিয়া মিউজিকাল থিয়েটার অ্যাসোসিয়েশনের সহ-প্রযোজনায় কোরিয়ান যুদ্ধের ৬০ বছর পূর্তি উপলক্ষে আয়োজিত অনুষ্ঠান পরিচালনা করে। অনুষ্ঠানটি ২১ থেকে ২৯ আগস্ট কোরিয়ার জাতীয় থিয়েটারে চলেছিল।  ২১ জুলাই, ২০১১ সালে জুকে অব্যাহতি দেওয়া হয়েছিল।

তথ্যসূত্র

বহিঃসংযোগ 
 জু জি-হুন অফিসিয়াল ওয়েবসাইট 
 কি জিস্টে জু জি-হুন  
    
    
 

জীবিত ব্যক্তি
১৯৮২-এ জন্ম
দক্ষিণ কোরীয় চলচ্চিত্র অভিনেতা
দক্ষিণ কোরীয় পুরুষ মডেল
দক্ষিণ কোরীয় টেলিভিশন অভিনেতা

২১শ শতাব্দীর দক্ষিণ কোরীয় অভিনেতা
কিম হিয়াং-গি

কিম হিয়াং-গি (জন্ম ৯ আগস্ট, ২০০০) দক্ষিণ কোরীয় অভিনেত্রী।

পেশা 
কিম একটি শিশু অভিনেত্রী হিসাবে তার ক্যারিয়ার শুরু করেছিলেন, এবং প্রথম ইউ সিউং-হোয়ের পাশাপাশি হার্ট ইজ ... এর মত পশুর ছবিতে উপস্থিত হয়েছিলেন।  এরপরে তিনি গীতিনাট্য চলচ্চিত্র চেরি টমেটোতে অভিনয় করেছিলেন, যাতে একজন বৃদ্ধ এবং তার নাতনীর দারিদ্র্যপীড়িত জীবন চিত্রিত করা হয়েছিল।  কিমের পূর্বের উল্লেখযোগ্য একটি নাট্য চলচ্চিত্র ছিল ওয়েডিং ড্রেস। যেখানে তিনি সং ইউন-আহের মেয়ের চরিত্রে অভিনয় করেছিলেন। 

২০১৭ সালে, কিম ওয়েব নাটক সুইট রেভেঞ্জে -এ অভিনয় করেছিলেন, যা ইতিবাচক পর্যালোচনা অর্জন করেছে এবং অনলাইনে ১১ মিলিয়নেরও বেশি ভিউ পেয়েছে  একই বছর, তিনি ফ্যান্টাসি ব্লকব্লাস্টার এলং উইথ দ্য গডস: দ্য টু ওয়ার্ল্ডস -এ অভিনয় করেছিলেন।  ছবিটি দক্ষিণ কোরিয়ার দ্বিতীয় সর্বাধিক উপার্জনকারী চলচ্চিত্র এবং কিম ব্লু ড্রাগন অ্যাওয়ার্ডসে সেরা সহায়ক অভিনেত্রীর পুরস্কার পেয়েছিলেন। পরে কিম এই চলচ্চিত্রের সিক্যুয়াল, উইথ দ্য গডস: দ্য লাস্ট ৪৯ ডেস -এও অভিনয় করেছিলেন। 

২০১৮ সালে, কিম নাট্য চলচ্চিত্র ইয়ংজুতে অভিনয় করেছিলেন, যেটাতে সে এক একাকী মেয়ের চরিত্রে অভিনয় করেছেন যার পরিবেশ তাকে খুব দ্রুত বেড়ে উঠতে বাধ্য করেছে।  একই বছর, তিনি দুই পর্বের রোম্যান্স নাটক ড্রাঙ্ক ইন গুড টেস্টে অভিনয় করেছিলেন। 

২০১৯ সালে, কিম জাং উ-সাংয়ের সাথে নাট্য চলচ্চিত্র ইনোসেন্ট উইটনেস -এ অভিনয় করেছিলেন। এটাতে সে একটি মেয়ের চরিত্র চিত্রায়নের জন্য ইতিবাচক পর্যালোচনা অর্জন করেছিলেন যা একটি উন্নয়নমূলক ব্যাধিতে আক্রান্ত।  ওং সেওং-উয়ের পাশাপাশি তিনি এট এইটিন যুব নাটকেও উপস্থিত হয়েছিলেন।

তথ্যসূত্র

বহিঃসংযোগ 
 নমু অভিনেতাদের কিম হায়াং- জিআই i 
    
    
 

জীবিত ব্যক্তি
২০০০-এ জন্ম
দক্ষিণ কোরীয় চলচ্চিত্র অভিনেত্রী
দক্ষিণ কোরীয় অভিনেত্রী
দক্ষিণ কোরীয় টেলিভিশন অভিনেত্রী
দক্ষিণ কোরীয় শিশু অভিনেত্রী
২১শ শতাব্দীর দক্ষিণ কোরীয় অভিনেত্রী
দক্ষিণ কোরীয় ওয়েব ধারাবাহিকের অভিনেত্রী
ফুটবল ক্লাব রুবিন কাজান

ফুটবল ক্লাব রুবিন কাজান (, এছাড়াও ফুতবলোনি ক্লাব রুবিন কাজান , এফসি রুবিন কাজান অথবা শুধুমাত্র রুবিন কাজান নামে পরিচিত) হচ্ছে কাজান ভিত্তিক একটি রুশ পেশাদার ফুটবল ক্লাব। এই ক্লাবটি বর্তমানে রাশিয়ার শীর্ষ স্তরের ফুটবল লীগ রুশ প্রিমিয়ার লীগে খেলে। এই ক্লাবটি ১৯৫৮ সালের ২০শে এপ্রিল তারিখে প্রতিষ্ঠিত হয়েছে। এফসি রুবিন কাজান তাদের সকল হোম ম্যাচ কাজানের কাজান এরিনায় খেলে থাকে; যার ধারণক্ষমতা হচ্ছে ৪৫,৩৭৯। বর্তমানে এই ক্লাবের ম্যানেজারের দায়িত্ব পালন করছেন লেওনিদ স্লুৎসস্কিয় এবং সভাপতির দায়িত্ব পালন করছেন রুস্তেম সায়মানভ। ক্রোয়েশীয় রক্ষণভাগের খেলোয়াড় ফিলিপ উমেরোভিচ এই ক্লাবের অধিনায়কের দায়িত্ব পালন করছেন।

ঘরোয়া ফুটবলে, এফসি রুবিন কাজান এপর্যন্ত ৬টি শিরোপা জয়লাভ করেছে; যার মধ্যে ১টি রুশ প্রিমিয়ার লীগ, ১টি রুশ জাতীয় ফুটবল লীগ, ১টি রুশ কাপ এবং ২টি রুশ সুপার কাপ শিরোপা রয়েছে।

অর্জন

ঘরোয়া
রুশ প্রিমিয়ার লীগ: 
চ্যাম্পিয়ন (২): ২০০৮, ২০০৯

রুশ জাতীয় ফুটবল লীগ: 
চ্যাম্পিয়ন (১): ২০০২

রুশ কাপ: 
চ্যাম্পিয়ন (১): ২০১১–১২

রুশ সুপার কাপ: 
চ্যাম্পিয়ন (২): ২০১০, ২০১২

তথ্যসূত্র

বহিঃসংযোগ

  

ফুটবল ক্লাব রুবিন কাজান
রুশ প্রিমিয়ার লিগের ক্লাব
রাশিয়ার ফুটবল ক্লাব
১৯৫৮-এ রাশিয়ায় প্রতিষ্ঠিত
১৯৫৮-এ প্রতিষ্ঠিত ফুটবল ক্লাব
ফুটবল ক্লাব রস্তভ

ফুটবল ক্লাব রুবিন রস্তভ (; এছাড়াও এফসি রস্তভ অথবা শুধুমাত্র রস্তভ নামে পরিচিত) হচ্ছে রস্তভ ভিত্তিক একটি রুশ পেশাদার ফুটবল ক্লাব। এই ক্লাবটি বর্তমানে রাশিয়ার শীর্ষ স্তরের ফুটবল লীগ রুশ প্রিমিয়ার লীগে খেলে। এই ক্লাবটি ১৯৩০ সালের ১০ই মে তারিখে প্রতিষ্ঠিত হয়েছে। এফসি রস্তভ তাদের সকল হোম ম্যাচ রস্তভের রস্তভ এরিনায় খেলে থাকে; যার ধারণক্ষমতা হচ্ছে ৪৫,০০০। বর্তমানে এই ক্লাবের ম্যানেজারের দায়িত্ব পালন করছেন ভালেরিয় কারপিন এবং সভাপতির দায়িত্ব পালন করছেন আর্তাশেস আরুতিয়ুনিয়ান্তস। বুলগেরীয় মধ্যমাঠের খেলোয়াড় রোমান এরেমেঙ্কো এই ক্লাবের অধিনায়কের দায়িত্ব পালন করছেন।

ঘরোয়া ফুটবলে, এফসি রস্তভ এপর্যন্ত ২টি শিরোপা জয়লাভ করেছে; যার মধ্যে ১টি রুশ জাতীয় ফুটবল লীগ এবং ১টি রুশ কাপ শিরোপা রয়েছে।

অর্জন

ঘরোয়া
রুশ কাপ
 চ্যাম্পিয়ন (১): ২০১৪

রুশ জাতীয় ফুটবল লীগ
 চ্যাম্পিয়ন (১): ২০০৮

তথ্যসূত্র

বহিঃসংযোগ
  

ফুটবল ক্লাব রস্তভ
রুশ প্রিমিয়ার লিগের ক্লাব
রাশিয়ার ফুটবল ক্লাব
১৯৩০-এ রাশিয়ায় প্রতিষ্ঠিত
১৯৩০-এ প্রতিষ্ঠিত ফুটবল ক্লাব
ক্রিলিয়া সভিয়াতভ সামারা

পিএফসি ক্রিলিয়া সভিয়াতভ সামারা (, এছাড়াও ক্রিলিয়া সভিয়াতভ সামারা অথবা শুধুমাত্র ক্রিলিয়া সভিয়াতভ নামে পরিচিত) হচ্ছে সামারা ভিত্তিক একটি রুশ পেশাদার ফুটবল ক্লাব। এই ক্লাবটি বর্তমানে রাশিয়ার শীর্ষ স্তরের ফুটবল লীগ রুশ প্রিমিয়ার লীগে খেলে। এই ক্লাবটি ১৯৪২ সালে প্রতিষ্ঠিত হয়েছে। পিএফসি ক্রিলিয়া সভিয়াতভ সামারা তাদের সকল হোম ম্যাচ সামারার সামারা এরিনায় খেলে থাকে; যার ধারণক্ষমতা হচ্ছে ৪৪,৯১৮। বর্তমানে এই ক্লাবের ম্যানেজারের দায়িত্ব পালন করছেন ইগর অসিনকিন এবং সভাপতির দায়িত্ব পালন করছেন ভিতালিয় শাশকভ। রুশ গোলরক্ষক সেরগিয় রিঝিকভ এই ক্লাবের অধিনায়কের দায়িত্ব পালন করছেন।

ঘরোয়া ফুটবলে, পিএফসি ক্রিলিয়া সভিয়াতভ সামারা এপর্যন্ত ৬টি শিরোপা জয়লাভ করেছে; যার মধ্যে ৬টি সোভিয়েত প্রথম লীগ বা রুশ জাতীয় ফুটবল লীগ শিরোপা রয়েছে।

অর্জন

ঘরোয়া
সোভিয়েত কাপ / রুশ কাপ:
রানার-আপ (৩): ১৯৫৩, ১৯৬৪, ২০০৪
সোভিয়েত প্রথম লীগ / রুশ জাতীয় ফুটবল লীগ: ৬
 ১৯৪৫, ১৯৫৬, ১৯৬১, ১৯৭৫, ১৯৭৮, ২০১৪–১৫

তথ্যসূত্র

বহিঃসংযোগ

  
  

ক্রিলিয়া সভিয়াতভ সামারা
রুশ প্রিমিয়ার লিগের ক্লাব
রাশিয়ার ফুটবল ক্লাব
১৯৪২-এ রাশিয়ায় প্রতিষ্ঠিত
১৯৪২-এ প্রতিষ্ঠিত ফুটবল ক্লাব
ফুটবল ক্লাব স্পার্তাক মস্কো

ফুটবল ক্লাব স্পার্তাক মস্কো (, ; এছাড়াও এফসি স্পার্তাক মস্কো অথবা শুধুমাত্র স্পার্তাক মস্কো নামে পরিচিত) হচ্ছে মস্কো ভিত্তিক একটি রুশ পেশাদার ফুটবল ক্লাব। এই ক্লাবটি বর্তমানে রাশিয়ার শীর্ষ স্তরের ফুটবল লীগ রুশ প্রিমিয়ার লীগে খেলে। এই ক্লাবটি ১৯২২ সালের ১৮ই এপ্রিল তারিখে প্রতিষ্ঠিত হয়েছে। স্পার্তাক মস্কো তাদের সকল হোম ম্যাচ মস্কোর অতক্রিতিয়ে এরিনায় খেলে থাকে; যার ধারণক্ষমতা হচ্ছে ৪৫,৩৬০। বর্তমানে এই ক্লাবের ম্যানেজারের দায়িত্ব পালন করছেন দোমেনিকো তেদেস্কো এবং সভাপতির দায়িত্ব পালন করছেন তমাস জর্ন। রুশ মধ্যমাঠের খেলোয়াড় জর্জি ঝিকিয়া এই ক্লাবের অধিনায়কের দায়িত্ব পালন করছেন।

ঘরোয়া ফুটবলে, স্পার্তাক মস্কো এপর্যন্ত ৩৮টি শিরোপা জয়লাভ করেছে; যার মধ্যে ২২টি সোভিয়েত শীর্ষ লীগ বা রুশ প্রিমিয়ার লীগ, ১৩টি সোভিয়েত কাপ বা রুশ কাপ, ১টি রুশ সুপার কাপ, ১টি সোভিয়েত প্রথম লীগ এবং ১টি ইউএসএসআর ফেডারেশন কাপ শিরোপা রয়েছে।

অর্জন

ঘরোয়া
সোভিয়েত শীর্ষ লীগ / রুশ প্রিমিয়ার লীগ:
 চ্যাম্পিয়ন (২২) (রেকর্ড): ১৯৩৬ (শরৎ), ১৯৩৮, ১৯৩৯, ১৯৫২, ১৯৫৩, ১৯৫৬, ১৯৫৮, ১৯৬২, ১৯৬৯, ১৯৭৯, ১৯৮৭, ১৯৮৯, ১৯৯২, ১৯৯৩, ১৯৯৪, ১৯৯৬, ১৯৯৭, ১৯৯৮, ১৯৯৯, ২০০০, ২০০১, ২০১৬–১৭
রানার-আপ (১৬): ১৯৩৭, ১৯৫৪, ১৯৫৫, ১৯৬৩, ১৯৭৪, ১৯৮০, ১৯৮১, ১৯৮৩, ১৯৮৪, ১৯৮৫, ১৯৯১, ২০০৫, ২০০৬, ২০০৭, ২০০৯, ২০১১–১২

সোভিয়েত কাপ / রুশ কাপ:
 চ্যাম্পিয়ন (১৩): ১৯৩৮, ১৯৩৯, ১৯৪৬, ১৯৪৭, ১৯৫০, ১৯৫৮, ১৯৬৩, ১৯৬৫, ১৯৭১, ১৯৯২, ১৯৯৩–৯৪, ১৯৯৭–৯৮, ২০০৩
রানার-আপ (৭): ১৯৪৮, ১৯৫২, ১৯৫৭, ১৯৭২, ১৯৮১, ১৯৯৫–৯৬, ২০০৬

সোভিয়েত সুপার কাপ / রুশ সুপার কাপ:
 চ্যাম্পিয়ন (১): ২০১৭
রানার-আপ (৩): ২০০৪, ২০০৬, ২০০৭

সোভিয়েত প্রথম লীগ / রুশ জাতীয় ফুটবল লীগ:
চ্যাম্পিয়ন (১): ১৯৭৭

ইউএসএসআর ফেদারেশন কাপ / রুশ প্রিমিয়ার লীগ কাপ:
চ্যাম্পিয়ন (১): ১৯৮৭

তথ্যসূত্র

আরও পড়ুন
 
 Riordan, Jim (2008). Comrade Jim: The Spy Who Played for Spartak.

বহিঃসংযোগ

  
  

ফুটবল ক্লাব স্পার্তাক মস্কো
রুশ প্রিমিয়ার লিগের ক্লাব
রাশিয়ার ফুটবল ক্লাব
১৯২২-এ রাশিয়ায় প্রতিষ্ঠিত
১৯২২-এ প্রতিষ্ঠিত ফুটবল ক্লাব
এফসি স্পার্তাক মস্কো
বাংলাদেশ রেলওয়ে ক্লাস ২৪০০

বাংলাদেশ রেলওয়ে ক্লাস ২৪০০ বাংলাদেশ রেলওয়ে কর্তৃক পরিচালিত বাংলাদেশের মিটার-গেজ ডিজেল-বৈদ্যুতিক লোকোমোটিভের একটি শ্রেণী। এই শ্রেণীর মোট ১২টি লোকো ১৯৭৮ সালে বাংলাদেশ রেলওয়ের বহরে যুক্ত হয়।

সূচনাকাল থেকে এই শ্রেণীর লোকো যাত্রীবাহী ট্রেনে ব্যবহৃত হয়। খুব কম আন্তঃনগর ট্রেনেই এদের ব্যবহার রয়েছে (যেমন: করতোয়া এক্সপ্রেস), এবং অধিকাংশ সময় এদেরকে লোকাল/কমিউটার/মেইল/এক্সপ্রেস ট্রেনে ব্যবহার করা হয়। অয়েল ট্যাংকারের মতো কিছু মালবাহী ট্রেনেও এদেরকে মাঝেমধ্যে ব্যবহার করা হয়।

প্রস্তুতকারক বিবরণ
২৪০০ শ্রেণীর লোকো কানাডার মন্ট্রিয়ল লোকোমোটিভ ওয়ার্কস (এমএলডব্লিউ) উৎপাদন করে। এদের মডেল ডিএল-৫৩৫/আরএসডি-৩০।

যান্ত্রিক বিবরণ
এই লোকোগুলোতে অ্যালকো ২৫১বি-৬ প্রাইম মুভার ব্যবহার করা হয়েছে। এদের ক্ষমতা ১,৪০০ অশ্বশক্তি এবং এরা সর্বোচ্চ ৯৬ কিমি/ঘণ্টা পর্যন্ত চলতে পারে। এদের চাকার বিন্যাস হলো সিও-সিও।

এদেরকে বাংলাদেশের অন্যতম সফল লোকো শ্রেণী বলা হয়ে থাকে। ২০২০ সাল পর্যন্ত (৪২ বছর পর), ১১টি লোকো এখনও সচল রয়েছে। বাংলাদেশের ২৩০০, ২৫০০ ও ২৮০০ শ্রেণীর লোকোগুলোর সাথে এদের মিল রয়েছে। এই মডেলের লোকোমোটিভ বাংলাদেশ ছাড়াও ভারতীয় রেলওয়েতে ওয়াইডিএম-৪ শ্রেণী হিসেবে রয়েছে।

শ্রেণীকরণ ও সংখ্যাকরণ
এই লোকোগুলোর সংখ্যা-সিরিজ/শ্রেণী হচ্ছে ২৪০০, এবং এদেরকে ২৪০১ থেকে ২৪১২ পর্যন্ত সংখ্যায়িত করা হয়েছে। এদের শ্রেণী-নাম/স্পেসিফিকেশন হচ্ছে “এমইএম-১৪”। এখানে, এম = মিটার-গেজ, ই = ডিজেল-ইলেক্ট্রিক, এম = এমএলডব্লিউ এবং ১৪ = ১৪ × ১০০ = ১,৪০০ অশ্বশক্তি। একই শ্রেণী-নাম ২৩০০ শ্রেণীর লোকোগুলোতেও ব্যবহৃত হয়েছে।

রং

 লাল, সাথে সাদা ডোরা (বর্তমানে নেই)
 সবুজ-হলুদ
 নীল-হলুদ

রক্ষণাবেক্ষণ 
এদের মূল রক্ষণাবেক্ষণ দিনাজপুরের পার্বতীপুরের কেন্দ্রীয় লোকোমোটিভ কারখানায় (কেলোকা) হয়। এছাড়া এদেরকে ঢাকা ডিজেল শপে রক্ষণাবেক্ষণ করা হয়।

গ্যালারি

তথ্যসূত্র

বহিঃসংযোগ

বাংলাদেশের ডিজেল-ইলেক্ট্রিক লোকোমোটিভ
মন্ট্রিল লোকোমোটিভ ওয়ার্কস লোকোমোটিভ
মিটার গেজ ডিজেল লোকোমোটিভ
সিও-সিও লোকোমোটিভ
১৯৭৮ সালে প্রবর্তিত লোকোমোটিভ
মুর্শিদাবাদ মসজিদ

মুর্শিদাবাদ  মসজিদ, ( মুর্শিদাবাদ বড় মসজিদ, বা মুর্শিদাবাদ জামে মসজিদ নামেও পরিচিত) ভারতের হায়দ্রাবাদের মুর্শিদাবাদ শহরে অবস্থিত একটি মসজিদ।  মূল অংশটি কুতুব শাহি বংশের চতুর্থ সুলতান ইব্রাহিম কুলি কুতুব শাহ নির্মাণ করেন।

ইতিহাস 
গোলকোন্ডা পতনের পরে, মসজিদটির ব্যবহার বন্ধ হয়ে যায়। নিজাম আলি খানের শাসন আমলের প্রধানমন্ত্রী নবাব আরস্তু জাহের অধীনে এই এলাকা না আসা পর্যন্ত মসজিদটি সেখানেই পরিত্যক্ত থাকে। এটি ১৯৫১ সালে মেরামত করা হয়। বর্তমানে, পুরানো কাঠামোটি জরাজীর্ণ অবস্থায় রয়েছে।

নামাজ পড়ার জন্য নতুন চারতলা ভবন তৈরি করা হয়েছে। এখানে পূর্বে একটি বিশাল উঠান ছিল যেখানে বর্তমানে নতুন ভবন তোলা হয়েছে।

স্থাপত্য 
মসজিদে পাঁচটি উঁচু খিলান রয়েছে এবং কোণায় দুটি মিনার রয়েছে।

আরও দেখুন 
 ভারতে ইসলাম
 ভারতের মসজিদের তালিকা

তথ্যসূত্র 

প্রধান মসজিদ
হায়দ্রাবাদ, ভারতের মসজিদ
জিব্রাল্টারে ইসলাম

পিউ রিসার্চ সেন্টারের ২০০৯-এর একটি প্রতিবেদন অনুসারে, জিব্রাল্টারে 
প্রায় এক হাজার মুসলমান রয়েছেন যা মোট জনসংখ্যার প্রায় ৪%।

ইতিহাস
ঐতিহাসিকভাবে, জিব্রাল্টার প্রথম ইউরোপে ইসলামের অবস্থান ছিল। তারিক ইবনে জিয়াদ নামক মুর সামরিক নেতা প্রথম মুসলিম হিসেবে ইউরোপের এই জায়গা জয় করেন। এই জায়গার নামকরণ করা হয়েছিলো তার নাম অনুসারে। এর নাম ছিলো জাবাল-আল-তারিক বা তারিকের পর্বত, সেখান থেকে পরিবর্তিত হয়ে জিব্রাল্টার নাম হয়।

আরও দেখুন
 ইব্রাহিম-আল-ইব্রাহিম মসজিদ
 আন্দালুস

তথ্যসূত্র 

জিব্রাল্টারে ইসলাম
বাংলাদেশ রেলওয়ে ক্লাস ২৫০০

বাংলাদেশ রেলওয়ে ক্লাস ২৫০০ বাংলাদেশ রেলওয়ে কর্তৃক পরিচালিত বাংলাদেশের মিটার-গেজ ডিজেল-বৈদ্যুতিক লোকোমোটিভের একটি শ্রেণী। এই শ্রেণীর মোট ১৮টি লোকো ১৯৮২ সালে বাংলাদেশ রেলওয়ের বহরে যুক্ত হয়।

সূচনাকাল থেকে এই শ্রেণীর লোকো যাত্রীবাহী ট্রেনেই ব্যবহৃত হয়। অধিকাংশ সময় এদেরকে লোকাল/কমিউটার/মেইল/এক্সপ্রেস ট্রেনে ব্যবহার করা হয়। মালবাহী ট্রেনে এদেরকে ব্যবহার করা হয় না।

প্রস্তুতকারক বিবরণ
২৫০০ শ্রেণীর লোকো জাপানের হিটাচি উৎপাদন করে। এদের মডেল এইচএফএ১৩এ।

যান্ত্রিক বিবরণ
এই লোকোগুলোতে অ্যালকো ২৫১বি-৬ প্রাইম মুভার ব্যবহার করা হয়েছে। এদের ক্ষমতা ১,৪০০ অশ্বশক্তি এবং এরা সর্বোচ্চ ৯৬ কিমি/ঘণ্টা পর্যন্ত চলতে পারে। এদের চাকার বিন্যাস হলো সিও-সিও।

এদেরকে বাংলাদেশের অন্যতম ব্যর্থ লোকো শ্রেণী বলা হয়ে থাকে। ২০২০ সাল পর্যন্ত (৩৮ বছর পর), ১৭টি লোকো এখনও সচল রয়েছে। বাংলাদেশের ২৩০০, ২৪০০ ও ২৮০০ শ্রেণীর লোকোগুলোর সাথে এদের মিল রয়েছে।

শ্রেণিকরণ ও সংখ্যাকরণ
এই লোকোগুলোর সংখ্যা-সিরিজ/শ্রেণী হচ্ছে ২৫০০, এবং এদেরকে ২৫০১ থেকে ২৫১৮ পর্যন্ত সংখ্যায়িত করা হয়েছে। এদের শ্রেণী-নাম/স্পেসিফিকেশন হচ্ছে “এমইএইচ-১৪”। এখানে, এম = মিটার-গেজ, ই = ডিজেল-ইলেক্ট্রিক, এইচ = হিটাচি এবং ১৪ = ১৪ × ১০০ = ১,৪০০ অশ্বশক্তি।

রং
 লাল, সাথে সাদা ডোরা (বর্তমানে নেই)
 নীল, সাথে সাদা ডোরা (বর্তমানে নেই)
 সবুজ-হলুদ
 নীল-হলুদ

রক্ষণাবেক্ষণ
এদের মূল রক্ষণাবেক্ষণ দিনাজপুরের পার্বতীপুরের কেন্দ্রীয় লোকোমোটিভ কারখানায় (কেলোকা) হয়। এছাড়া এদেরকে ঢাকা ডিজেল শপে রক্ষণাবেক্ষণ করা হয়।

চিত্রশালা

তথ্যসূত্র

বহিঃসংযোগ

বাংলাদেশের ডিজেল-ইলেক্ট্রিক লোকোমোটিভ
হিটাচি লোকোমোটিভ
মিটার গেজ ডিজেল লোকোমোটিভ
সিও-সিও লোকোমোটিভ
১৯৮২ সালে প্রবর্তিত লোকোমোটিভ